# data[].attributes.headline
Nανοτενολογία προιόντα

# data[].attributes.subject
Nανοτενολογία προιόντα

# data[].attributes.body
Υλικό σφράγισης ζαντών Nano Υλικό σφράγισης που απωθεί τους ρύπους, για όλες τις ζάντες ελαφρού κράματος Οι ζάντες ελαφρού κράματος έχουν όμορφη εμφάνιση, ενώ δέχονται σημαντικές καταπονήσεις κατά τη χρήση τους. Οι ρύποι από το υλικό τριβής των φρένων, οι σκόνες, το αλάτι, τα ισχυρά καθαριστικά και οι καιρικές επιδράσεις επιβαρύνουν επιπλέον τις ζάντες. Η διάβρωση, η γήρανση και το λέρωμα μπορούν να αποτραπούν με την τακτική φροντίδα, ωστόσο αυτή είναι αρκετά χρονοβόρα. Αποτελεσματικότητα Το υλικό σφράγισης ζαντών σχηματίζει ένα εξαιρετικά λεπτό, διαφανές προστατευτικό φιλμ που ενώνεται άρρηκτα με την επιφάνεια της ζάντας. Το προστατευτικό φιλμ που δημιουργείται, διαθέτει μία μεγάλη σκληρότητα και δύναμη αντίστασης χάρη στα ορυκτά στοιχεία που περιέχει. Χρήση • Καθαρίστε • Σφραγίστε • Γυαλίστε Ο απαιτούμενος χρόνος για τη σφράγιση ενός σετ ζαντών ανέρχεται σε 15-30 λεπτά περίπου. Η σφράγιση είναι ενεργή αμέσως μετά τη χρήση. Η κατανάλωση ανέρχεται σε 25-50 ml ανά σετ ζαντών.
Σπρέι προστασίας υφασμάτων και δερμάτων Nano Μόνιμη προστασία από τη βρωμιά και την υγρασία Τέλος πια στους επίμονους λεκέδες και τις επιδράσεις του περιβάλλοντος. Το υλικό προστασίας υφασμάτων και δερμάτων Nano απωθεί το νερό και τα σωματίδια των ρύπων δεν μπορούν να προσκολληθούν στην επιφάνεια. Τα υφάσματα και τα δέρματα παραμένουν προστατευμένα και μπορούν να καθαριστούν με ευκολία. Τα ειδικά νανοστοιχεία καθιστούν τις επιφάνειες ανθεκτικές στην ακτινοβολία UV και τις προστατεύουν από το ξεθώριασμα. Αποτελεσματικότητα Τα μικροσκοπικά νανοστοιχεία δημιουργούν ένα εξαιρετικά λεπτό, διαφανές προστατευτικό φιλμ. Αυτό χαρίζει στις επιφάνειες μία μόνιμη και εξαιρετικά ανθεκτική προστασία η οποία δρα ταυτόχρονα και ως υλικό εμποτισμού. Χρήση • Καθαρίστε • Απλώστε ομοιόμορφα μία μικρή ποσότητα υλικού • Αφήστε για λίγο να στεγνώσει • Γυαλίστε τρίβοντας Αρκεί για περ. 5m², απαιτούμενος χρόνος περ. 5 λεπτά
Αντιθαμβωτική επίστρωση Nano Καθαρίζει και προστατεύει με μία κίνηση Τα θαμπωμένα τζάμια του αυτοκινήτου είναι ενοχλη- τικά και αποτελούν κίνδυνο για την ασφάλεια. Η αντι- θαμβωτική επίστρωση Nano καθαρίζει, αδιαβρο- χοποιεί και προστατεύει. Η ευκολία χρήσης εξασφαλίζει άψογη ορατότητα και γυάλινες επιφάνειες χωρίς ίχνη. Ένα είναι σίγουρο: η περιορισμένη ορατότητα ανήκει στο παρελθόν. Αποτελεσματικότητα Η υψηλής απόδοσης σύνθεση αφαιρεί τα μικροσκοπικά σωματίδια ρύπων και ταυτόχρονα αφήνει ένα εξαιρετικά λεπτό, διάφανο αντιθαμβωτικό φιλμ. Χρήση • Καθαρίστε την επιφάνεια • Απλώστε ομοιόμορφα μία μικρή ποσότητα υλικού • Αφήστε για λίγο να στεγνώσει • Γυαλίστε τρίβοντας Αρκεί για περ. 5 m², απαιτούμενος χρόνος περ. 5 λεπτά.

# data[].attributes.attachment_link.entities[].name
Future Technology | Rise of Nanotechnology

# data[].attributes.attachment_link.entities[].name
Free Energy & The Future Of Nanotechnology

# data[].attributes.attachment_link.entities[].name
Power of Nanotechnology The Next Generation Digital World

# data[].attributes.attachment_link.title
Top 4 Nanotechnology Products including iphone

# data[].attributes.attachment_link.description
A Premium Athletic Shirt that won't smell - designed to stay fresh, clean and ready, perfect for workouts + meetings. Nanotechnology liquid screen protector for all mobile devices. Helmet Glide is a nano-technology treatment formulated for football and all other sports helmets.

# data[].attributes.attachment_link.entities[].name
Nano Technology Future of Technology HD BBC

# data[].attributes.attachment_link.entities[].name
Nano Technology Future of Technology Documentaray National

# data[].attributes.attachment_link.description
In this educational technology documentary video depicts and explains what nanotechnology is. Nanotechnology ("nanotech") is manipulation of matter on an atomic, molecular, and supramolecular scale. The earliest, widespread description of nanotechnology referred to the particular technological goal of precisely manipulating atoms and molecules for fabrication of macroscale products, also now referred to as molecular nanotechnology.

# data[].attributes.attachment_link.entities[].name
Best Full Documentary Fidel Castro Biography

# data[].attributes.attachment_link.title
Nanotechnology Documentary - Revolutionizing medicine and healthcare

# data[].attributes.attachment_link.description
Nanotechnology Documentary. Nanotechnology and its applications are revolutionizing medicine, healthcare and the philosophy of healthcare in unprecendented ways!

# data[].attributes.headline
Νανοτεχνολογία στρατός

# data[].attributes.subject
Νανοτεχνολογία στρατός

# data[].attributes.body
Σύμφωνα με τους αξιωματούχους του αμερικανικού πενταγώνου, ο ατομικός εξοπλισμός κάθε στρατιώτη αποτελεί έναν από τους κυριότερους παράγοντες που θα εξασφαλίσουν την αποτελεσματική προστασία και τελική επικράτησή του στα πεδία των μαχών. Για το λόγο αυτό, η ποιότητα, η αρτιότητα και η αξιοπιστία που παρουσιάζει αποτελούν βασικές προτεραιότητες για τον αμερικανικό στρατό, που σήμερα πρωτοπορεί στο σχεδιασμό, στην ανάπτυξη και εισαγωγή σε υπηρεσία των πλέον προηγμένων ατομικών εξαρτύσεων. Τα τελευταία χρόνια, οι έρευνες στον συγκεκριμένο τομέα στράφηκαν προς την παραγωγή νέων υλικών που θα συνδυάζουν το μικρό βάρος με την ανθεκτικότητα, ενώ παράλληλα προτάθηκε, και σε πολλές περιπτώσεις ήδη υιοθετήθηκε, ο εξοπλισμός του μαχητή με τηλεπικοινωνιακές και άλλες ηλεκτρονικές συσκευές μάχης. Παρά όμως την αδιαμφισβήτητη αξία των ηλεκτρονικών αυτών βοηθημάτων, τα πρώτα ολοκληρωμένα συμπεράσματα από τη χρήση των υλικών αυτών προκαλούν ανάμεικτα συναισθήματα.

Όπως αποδείχθηκε, η εισαγωγή των νέων ελαφρών υλικών δεν απέδωσε τα αναμενόμενα, αφού το συνολικό βάρος του εξοπλισμού που φέρει κάθε στρατιώτης αυξάνεται διαρκώς, φθάνοντας πλέον τα 64 περίπου κιλά. Για το λόγο αυτό, τον Δεκέμβριο του 2001 οι επιτελείς του αμερικανικού πενταγώνου ανακοίνωσαν την πρόθεσή τους να προχωρήσουν σε ριζικό ανασχεδιασμό των ατομικών εξαρτήσεων, με στόχο τη δραματική αύξηση των δυνατοτήτων τους σε συνδυασμό με τη σημαντική μείωση του βάρους. Στη λήψη της συγκεκριμένης απόφασης συνέβαλε και η πρόβλεψη, ότι σύντομα οι στρατιωτικές στολές θα πρέπει εξοπλισθούν με ηλεκτρικές γεννήτριες που θα τροφοδοτούν με ρεύμα τις πολυάριθμες ηλεκτρονικές συσκευές που μεταφέρει στο μέλλον κάθε μαχητής. Η πρωτοβουλία του αμερικανικού πενταγώνου πήρε σάρκα και οστά πριν από μερικούς μόνο μήνες, όταν ανακοινώθηκε η χρηματοδότηση του MIT με 50 εκατομμύρια δολάρια για την ίδρυση ενός νέου νανοτεχνολογικού ινστιτούτου.

# data[].attributes.headline
Νανοτεχνολογία ρούχα

# data[].attributes.subject
Νανοτεχνολογία ρούχα

# data[].attributes.body
Οι Αυστραλοί επιστήμονες ανέπτυξαν μια εύκολη και αποτελεσματική μέθοδο, κατά την οποία τα ρούχα θα ενσωματώνουν μια νανοδομή, η οποία όταν θα εκτίθεται στο φως θα αποσυνθέτει τις οργανικές ουσίες πάνω από το ύφασμα. Βάσει του τρόπου λειτουργίας της νανοδομής, οι βρωμιές πάνω στα ρούχα ουσιαστικά χρησιμοποιούνται ως ενεργειακή πηγή, η οποία απορροφάται. Κάπως έτσι, οι λεκέδες μπορούν και αποσυντίθενται, χωρίς καν να τους αγγίξουμε. Το μόνο που χρειάζεται είναι ήλιος.

Οι σκέψεις για ρούχα τα οποία θα έχουν την ικανότητα να αυτο-καθαρίζονται πάντως δεν είναι καινούργια. Αυτό που κατάφεραν οι επιστήμονες του πανεπιστημίου RMIT ήταν να βρουν μια αποτελεσματική μέθοδο. Μέσα σε 30 λεπτά έκθεσης στον ήλιο, οι λεκέδες των ρούχων εξαφανίζονται. Παρόλα αυτά, οι επιστήμονες έχουν κάνει μόλις το πρώτο βήμα, έχοντας αρκετά ακόμα μπροστά τους, μέχρι ένα τέτοιο ρούχο να βγει στην αγορά.

«Το επόμενο βήμα μας θα είναι να δοκιμάσουμε νανο-υφάσματα μας με οργανικές ενώσεις που θα μπορούσαν να είναι πιο σχετικές με τους καταναλωτές, για να δούμε πόσο γρήγορα μπορούν να χειριστούν κοινούς λεκέδες όπως σάλτσα ντομάτας ή κρασί» δήλωσε ο κ. Ramanathan, επικεφαλής της προσπάθειας.

# data[].attributes.headline
Νανοτεχνολογία στην ιατρική

# data[].attributes.subject
Νανοτεχνολογία στην ιατρική

# data[].attributes.body
Η νανοτεχνολογία μπορεί να συμβάλλει στη θεραπεία ασθενειών οι οποίες δεν μπορούν να αντιμετωπισθούν με τη σύγχρονη ιατρική. Τέτοιες ασθένειες είναι για παράδειγμα οι νευρολογικής φύσεως παθήσεις, όπως οι νόσοι του Πάρκινσον και του Αλτσχάιμερ, η σκλήρυνση κατά πλάκας, η παράλυση, καθώς και διάφορες μορφές καρκίνου. Λόγω του μικρού μεγέθους των νανοϋλικών, η νανοτεχνολογία έχει πολλά υποσχόμενες εφαρμογές στην ιατρική. Τα νανοσωματίδια είναι περίπου 1.000 φορές πιο μικρά από τα ερυθρά αιμοσφαίρια, επομένως μπορούν με ευκολία να εισέρχονται και να κυκλοφορούν μέσα στον ανθρώπινο οργανισμό», επεσήμανε στο ΑΠΕ-ΜΠΕ η νεαρή επιστήμον.

Οι νευρολογικές παθήσεις δημιουργούνται όταν τα κύτταρα του εγκεφάλου δεν παράγουν τα κατάλληλα ηλεκτρικά σήματα, εξηγεί η κ. Αϋφαντή και προσθέτει: «Με τη μέθοδο "εν τω βάθει διέγερση του εγκεφάλου" [Deep Brain Stimulation], οι νευροχειρουργοί τοποθετούν στον εγκέφαλο ηλεκτρόδια, διαμέτρου ενός χιλιοστού, τα οποία μεταφέρουν ηλεκτρικούς παλμούς χαμηλής συχνότητας σε τμήματα που δεν λειτουργούν σωστά. Τα ηλεκτρόδια τροφοδοτούνται με ηλεκτρικό ρεύμα από ένα βηματοδότη που λειτουργεί με μπαταρία λιθίου, η οποία έχει μέγεθος περίπου ίδιο με αυτό που έχουν οι μπαταρίες των κινητών τηλεφώνων. Η μπαταρία αυτή εμφυτεύεται στο θώρακα και τροφοδοτώντας το θάλαμο του εγκεφάλου με ηλεκτρικούς παλμούς, μπορεί να θεραπευτεί το τρέμουλο, το οποίο είναι μία από τις συνέπειες της νόσου του Πάρκινσον. Η μέθοδος αυτή εφαρμόζεται εδώ και περίπου μία δεκαετία περίπου».

Να σημειωθεί ότι η πιο ενθαρρυντική εφαρμογή της μεθόδου "εν τω βάθει διέγερση του εγκεφάλου" [Deep Brain Stimulation], είχε ως αποτέλεσμα να ανακτήσει τις αισθήσεις του ένας ασθενής, που από το 1998 και για 5 χρόνια, βρισκόταν σε κώμα λόγω κάκωσης του εγκεφάλου μετά από επίθεση που δέχτηκε από ληστές. Παρέχοντας, με την εφαρμογή της μεθόδου "εν τω βάθει διέγερση του εγκεφάλου" [Deep Brain Stimulation], ηλεκτρικούς παλμούς στον εγκέφαλο για 460 μέρες, ο ασθενής μπορούσε να αναγνωρίζει και να συνομιλεί με τους συγγενείς του και να τρώει μόνος του.

Αν και η μέθοδος αυτή είναι πολλά υποσχόμενη για τις περισσότερες νευρολογικές παθήσεις, κατά τη διάρκεια της εφαρμογής της παρουσιάστηκαν κάποιες επιπλοκές όπως π.χ. εγκεφαλική αιμορραγία κατά την εμφύτευση του βηματοδότη σε ποσοστό 3% και σε ασθενείς που χρησιμοποιήθηκε για θεραπεία κατάθλιψης παρατηρήθηκε ότι ενώ γελούσαν ξαφνικά πάθαιναν κατάθλιψη λόγω της κακής ρύθμισης της συχνότητας του ηλεκτρικού ρεύματος.

# data[].attributes.headline
Νανοτεχνολογία στην καθημερινή ζωή

# data[].attributes.subject
Νανοτεχνολογία στην καθημερινή ζωή

# data[].attributes.body
Ορισμένες από τις εφαρμογές των τεχνολογικών θαυμάτων, που θα βιώσουμε τα επόμενα χρόνια χάρη στη χρήση λεπτών οργανικών και ανόργανων υλικών της νανοτεχνολογίας, παρουσίασε σήμερα στο κοινό ο καθηγητής στο τμήμα Φυσικής του ΑΠΘ, Στέργιος Λογοθετίδης, στο “Καφέ της Επιστήμης” του Γαλλικού Ινστιτούτου Θεσσαλονίκης.

Σύμφωνα με τον καθηγητή, χιλιάδες παρόμοιες εφαρμογές σε όλους τους τομείς της ανθρώπινης δραστηριότητας, θα επιφέρουν σημαντικές αλλαγές σε όλες τις επιστήμες, και κυρίως στην ιατρική, τηλεπικοινωνίες, μεταφορές, ενέργεια, αλλά και στη ζωή του ανθρώπου, βελτιώνοντας αισθητά την ποιότητά της.

Η κατασκευή φωτοβολταϊκών στοιχείων νέας γενιάς, με κυψελίδες στις οποίες χρησιμοποιούνται εύκαμπτα, λεπτά στρώματα οργανικών υλικών, καθιστούν όχι μόνο ευκολότερη και μαζικότερη την παραγωγή τους, αλλά επιπλέον κατεβάζουν έως και δέκα φορές το κόστος, ενώ αυξάνουν την απόδοση της ηλιακής ενέργειας, δίνοντας ουσιαστικά λύση στο ενεργειακό πρόβλημα.

Η εφαρμογή της νανοτεχνολογίας θα αλλάξει και τον τρόπο με τον οποίο διαβάζουμε την εφημερίδα μας σήμερα, χάρη στην εφεύρεση του ηλεκτρονικού χαρτιού. Οι αναγνώστες θα διαβάζουν τα νέα τους, ξετυλίγοντας έναν λεπτό ηλεκτρονικό “πάπυρο” χαρτιού, με τρισδιάστατες πληροφορίες και εικόνες από το Ιντερνετ.

Η ίδια τεχνολογία μπορεί να βρει εφαρμογή σε κάθε είδους οθόνες “ζελατίνης” (στην τηλεόραση, σε κινητά κ.α.), αλλά και στον φωτισμό. Οι ηλεκτρονικές ζελατίνες, με ένα έξυπνο σύστημα υλικών, θα μπορούν να ντύσουν ακόμη και ολόκληρα κτίρια ή παράθυρα κατοικιών, ρυθμίζοντας τη μόνωση και τη θερμοκρασία στο εσωτερικό τους, αλλά και την αισθητική τους, με την εναλλαγή χρωμάτων ανάλογα με τις προτιμήσεις μας.

Στην ιατρική, η νανοτεχνολογία εξελίσσεται με γοργότερους ρυθμούς, με τη χρήση νανοσωματιδίων και νανορομπότ, τα οποία θα μεταφέρουν πληροφορίες και θα εκτελούν με ακρίβεια εντολές σε συγκεκριμένα κύτταρα, άλλοτε καταστρέφοντας και άλλοτε επιδιορθώνοντας τη λειτουργία τους (εφαρμογή στη θεραπεία καρκίνου, Αλτσχάιμερ, Πάρκινσον κ.α.).

# data[].attributes.headline
Τι είναι η νανοτεχνολογα

# data[].attributes.subject
Τι είναι η νανοτεχνολογα

# data[].attributes.body
Νανοτεχνολογία είναι ένας όρος ο οποίος χρησιμοποιείται για να περιγράψει τη δημιουργία και χρήση λειτουργικών δομών μεγέθους μεταξύ 1 και 100 νανομέτρων, της τάξεως δηλαδή του 10−9μέτρων. Οι διαστάσεις γίνονται ευκολότερα αντιληπτές αναφέροντας πως ένα νανόμετρο ισούται περίπου με το 1/80000 μιας ανθρώπινης τρίχας ή με το μήκος 10 ατόμωνυδρογόνων σε σειρά. Κατά παρόμοιο τρόπο ορίζεται και ο όρος νανοεπιστήμη αναφερόμενος σε επιστήμες οι οποίες μελετούν φαινόμενα στην κλίμακα αυτή.
Αν και το πεδίο της νανοτεχνολογίας μόλις πρόσφατα άρχισε να αναπτύσσεται ουσιαστικά, οι δυνατότητες της είχαν αρχίσει να γίνονται εμφανείς ήδη από την εποχή που ο φυσικός Ρίτσαρντ Φίλλιπς Φάινμαν έδωσε το λόγο με τίτλο "There's Plenty of Room at the Bottom"[1]μιλώντας για τα μεγάλα περιθώρια που αφήνουν οι νόμοι της φύσης για τον έλεγχο της ύλης σε ατομικό επίπεδο.

Στη μέχρι τώρα ανάπτυξη της σημαντικό ρόλο έπαιξαν η σημαντική βελτίωση του ηλεκτρονικού μικροσκοπίουενώ σταθμοί μπορούν να θεωρηθούν οι ανακαλύψεις δομών άνθρακα σε μορφή σφαίρας γνωστές ως φουλερένια καθώς και σε μορφή σωλήνα γνωστές ωςνανοσωλήνες άνθρακα με ιδιαίτερες ιδιότητες το καθένα.

Ο όρος νανοτεχνολογία χαρακτηρίζεται από μεγάλη ευρύτητα όντας πολύ γενικός για να περιγράψει οτιδήποτε συμβαίνει στις διαστάσεις του νανομέτρου. Κατά συνέπεια, μπορεί να χωρισθεί σε πιο ειδικά θέματα όπως αυτό της νανοηλεκτρονικής, τωννανοϋλικών καθώς και άλλων. Οι εφαρμογές της είναι αναρίθμητες ενώ οι επιπτώσεις γίνονται αντιληπτές σε πολλαπλά επίπεδα κατά κύριο λόγο στον οικονομικό τομέα επηρεάζοντας παγκόσμιες βιομηχανίες και οικονομίες, αλλά και στο κοινωνικό βελτιώνοντας το επίπεδο ζωής μας.

Δε θα πρέπει ωστόσο να φανταστεί κάποιος πως η νανοτεχνολογία πρόκειται για επιστημονική επανάσταση. Τα περισσότερα θέματα όπου αυτή περικλείει προκύπτουν σαν λογική συνέπεια της εξέλιξης της ικανότητας της επιστήμης και της τεχνολογίας να ερευνά και να εργάζεται σε όλο και μικρότερη κλίμακα. Εξάλλου, η κατάλυση, ένα φαινόμενο που ανέκαθεν χαρακτηριζόταν από νανομετρικές διαστάσεις αποτελεί επιστημονικό κλάδο ο οποίος αναπτύσσεται πολλές δεκαετίες. Επιπλέον, ολόκληρα επιστημονικά πεδία όπως η χημεία ή ηβιολογία ανέκαθεν δούλευαν σε τέτοιες διαστάσεις παρόλο που ο όρος νανοεπιστήμη εισήχθη μόλις πρόσφατα